Γεγονότα Ιουνίου 2014

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Ιούνιο του 2014, συνοδευόμενα από τις πηγές μέσω των οποίων μεταδόθηκαν. 

## 1η Ιουνίου
;Πόλεμος και επιθέσεις
*Τουλάχιστον 1 άτομο σκοτώνεται σε συγκρούσεις με την αστυνομία κατά τη διάρκεια διαδήλωσης στην Άγκυρα, έναν χρόνο μετά τις αντικυβερνητικές διαδηλώσεις του Ιουνίου του 2013 στο Πάρκο Γκεζί. (enet.gr)
*Στη διάρκεια συγκρούσεων του στρατού με τους αντάρτες της Μπόκο Χαράμ στο Καμερούν σκοτώνονται 40 αντάρτες. (Πρώτο Θέμα)

;Δυστυχήματα
*Από πτώση ελικοπτέρου σε λίμνη στη βορειοδυτική Ρωσία αγνοούνται τουλάχιστον 18 άτομα.(Τα Νέα)

;Πολιτική και εκλογές
*Ο Σαλβαδόρ Σάντσες Σερέν ορκίζεται πρόεδρος του Ελ Σαλβαδόρ. (ABC News)

;Αθλητισμός
*Η Ελληνίδα κωπηλάτρια Κατερίνα Νικολαΐδου αναδεικνύεται για δεύτερη συνεχή φορά πρωταθλήτρια Ευρώπης στο Βελιγράδι στο μονό σκιφ ελαφρών βαρών, με την Ελλάδα να κατακτά και δεύτερο μετάλλιο (αργυρό), αυτή τη φορά στην τετράκωπο χωρίς πηδαλιούχο με τους Γιάννη Χρήστου, Γιώργο Τζιάλα, Γιάννη Τσίλη και Διονύση Αγγελόπουλο. (SentraGoal) 

## 2 Ιουνίου
;Πόλεμος και επιθέσεις
*Μαίνεται η μάχη στην ανατολική Ουκρανία έπειτα από επίθεση αυτονομιστών σε συνοριακό φυλάκιο. (Reuters) 

;Πολιτική και εκλογές
*Ο πρόεδρος του Κράτους της Παλαιστίνης Μαχμούντ Αμπάς, ανακοινώνει το σχηματισμό κυβέρνησης εθνικής ενότητας που αποτελείται από μέλη τόσο της Φατάχ όσο και της Χαμάς. (Reuters μέσω Newsits)
*Ο βασιλιάς Χουάν Κάρλος της Ισπανίας ανακοινώνει την επικείμενη παραίτησή του από το θρόνο υπέρ του γιου του, Φίλιππου. (Capital.gr)
*Το Τελανγκάνα γίνεται επίσημα το 29ο κρατίδιο της Ινδίας με τη διάσπαση του κρατιδίου Άντρα Πραντές. (Ναυτεμπορική) 

;Δυστυχήματα
* Τουλάχιστον 16 άνθρωποι σκοτώνονται και 58 τραυματίζονται όταν λεωφορείο που μεταφέρει Ινδούς προσκυνητές κάνει βουτιά στον ποταμό Μαντί στην επαρχία Πιουθάν του Νεπάλ.(IANS μέσω Biharprabha)
*Αμμοθύελλα ξεσπά στην Τεχεράνη, με απολογισμό τουλάχιστον 4 νεκρούς και προξενώντας διακοπή της ηλεκτρικής ενέργειας σε πολλά μέρη του Ιράν. (AAP μέσω SBS) 

;Επιστήμη και τεχνολογία
*Η Apple εισήγαγε μια νέα γλώσσα προγραμματισμού για iOS και OS X που ονομάζεται Swift). (Wired) 

;Πολιτική και εκλογές
*Ο Αχμέντ Μάιτικ ορκίζεται πρωθυπουργός της Λιβύης. (Reuters) 

## 3 Ιουνίου
;Πολιτική και εκλογές
*Στις κάλπες προσέρχονται οι ψηφοφόροι στη Συρία για τις προεδρικές εκλογές, 
(enet.gr) 

;Επιστήμη και τεχνολογία
* Σε ανακοίνωση Αμερικανών επιστημόνων αναφέρεται η ανακάλυψη, σε απόσταση 560 ετών φωτός, ενός νέου τύπου εξωπλανήτη, που ονομάστηκε μεγα-Γη. Το βάρος του εν λόγω εξωπλανήτη είναι κατά 17 φορές μεγαλύτερο από τη Γη. (Καθημερινή με πληροφορίες ΑΠΕ/ΜΠΕ)

## 4 Ιουνίου
;Πόλεμος και επιθέσεις
*Σε βομβιστική επίθεση αυτοκτονίας στο Χαλίφα Χαφτά της Βεγγάζης στη Λιβύη, σκοτώνονται 4 φρουροί και άλλοι 3 τραυματίζονται.(''Washington Post'')
*Βομβιστής αυτοκτονίας πυροδοτεί τα εκρηκτικά κοντά σε στρατιωτικό όχημα του Ισλαμαμπάντ στο Πακιστάν, με αποτέλεσμα να σκοτωθούν 5 άνθρωποι. (Voice of America)

;Τέχνες και κουλτούρα
*Ο Τζον Μπάνβιλ κερδίζει το βραβείο Πρίγκιπας των Αστούριας για τη λογοτεχνία.(euronews)  (''The Irish Times'')

;Νόμος και έγκλημα
*Το Μεξικό εγκρίνει νομοσχέδιο που αυξάνει την κατώτατη ποινή για τους απαγωγείς από τα 20 στα 40 χρόνια και την ανώτατη από τα 50 στα 140. (InSight Crime)
*Συλλαμβάνονται στην Ιταλία 35 άτομα, ανάμεσα στα οποία ο δήμαρχος της Βενετίας, Τζόρτζιο Ορσόνι, με τις κατηγορίες της διαφθοράς σε σχέση με το σχέδιο MOSE. (BBC)
* Στην πόλη Μονκτόν του Νιου Μπράνσγουικ του Καναδά ένοπλος ανοίγει πυρ εναντίον αξιωματικών της αστυνομίας, σκοτώνοντας 3. (''CBC'')

## 5 Ιουνίου
;Πόλεμος και επιθέσεις
*Στη Νιγηρία, σε επίθεση υπόπτων ισλαμιστών της Μπόκο Χαράμ σε χωριό κοντά στην πόλη Μαϊντουγκούρι σκοτώνονται περί τα 45 άτομα. (BBC)

;Νόμος και έγκλημα
*Στη Λαϊκή Δημοκρατία του Κονγκό εκδηλώνεται μαζική απόδραση κρατουμένων από τις κεντρικές φυλακές στην πόλη Μπουκάβου, με αποτέλεσμα τουλάχιστον 2 νεκρούς και 35 συλλήψεις.(Σκάι)

## 6 Ιουνίου
;Πολιτισμός 
*Επαναπατρίστηκαν από τη Γερμανία στην Ελλάδα δύο αρχαιότητες του Πρωτοκυκλαδικού Πολιτισμού: Ένα μαρμάρινο κυκλαδικό ειδώλιο και ένα τηγανόσχημο σκεύος, τα οποία χρονολογούνται από το 2700 – 2400/ 2300 π.Χ.(Candianews)

;Πόλεμος και επιθέσεις
*Στο Αφγανιστάν ο επικρατέστερος υποψήφιος στις προεδρικές εκλογές Αμπντάλα Αμπντάλα επιζεί από δολοφονική απόπειρα με βόμβα. (Ημερησία)

;Καταστροφές και δυστυχήματα
*Τουλάχιστον 12 άτομα σκοτώνονται καθώς καταιγίδες πλήττουν την Νότια Κίνα.(Xinhua)
*Σκοτώνονται τουλάχιστον 3 άτομα και άλλα 13 τραυματίζονται έπειτα από έκρηξη σε ανθρακωρυχείο στην Πρίστινα, πρωτεύουσα του Κοσσυφοπεδίου.(BBC)

;Υγεία
*Ο Παγκόσμιος Οργανισμός Υγείας εκτιμά από την επιδημία του ιού Έμπολα στη Δυτική Αφρική έχουν πεθάνει ως τώρα 200 άνθρωποι. (ABC News Australia)

;Νόμος
*Το κοινοβούλιο της Ιαπωνίας προχωρά στην απαγόρευση της κατοχής παιδικού πορνογραφικού υλικού. (CNN)

## 7 Ιουνίου
;Πόλεμος και επιθέσεις
*Ιράκ
**Ένοπλοι ισλαμιστές καταλαμβάνουν τον χώρο του Πανεπιστημίου του Ανμπάρ, με αποτέλεσμα να σκοτωθούν 3 φρουροί και αν απαχθούν και να κρατηθούν ως όμηροι δεκάδες φοιτητών.(Sky News), (AP) 
**Ανευρίσκονται τη Μοσούλη τα πτώματα 21 αστυνομικών, μία ημέρα μετά την απαγωγή τους από εξτρεμιστές. (IANS μέσω Biharprabha)
**Έπειτα από σειρά βομβιστικών επιθέσεων στη Βαγδάτη σκοτώνονται τουλάχιστον 52 άτομα.(AP μέσω Business Week)
*Σε σφαγή που διαπράττεται στην επαρχία Νότια Κίβου στη Λαϊκή Δημοκρατία του Κονγκό σκοτώνονται 37 άτομα, συμπεριλαμβανομένων 16 γυναικών και 8 παιδιών. (Sky News)

;Καταστροφές
*Πλημμύρες πλήττουν την επαρχία Μπαγκλάμ του Αφγανιστάν, με απολογισμό τουλάχιστον 65 νεκρούς και χιλιάδες ατόμων να αναγκάζονται να εγκαταλείψουν τις εστίες τους.(BBC)

;Πολιτική και εκλογές
*Ο Πέτρο Ποροσένκο ορκίζεται Πρόεδρος της Ουκρανίας. (NDTV), (BBC)

;Αθλητισμός
*Η Ρωσίδα τενίστρια Μαρία Σαράποβα κατακτά τον 2ο της τίτλο στο μονό γυναικών του Ρολάν Γκαρός με νίκη στον τελικό επί της Ρουμάνας Σιμόνα Χάλεπ 6-4, 6-7, 6-4. (''The Telegraph'')

## 8 Ιουνίου
;Πόλεμος και επιθέσεις
*Τα Ηνωμένα Έθνη και ο στρατός στη Λαϊκή Δημοκρατία του Κονγκό αποστέλλει στρατεύματα στην επαρχία Νότια Κίβου έπειτα από το θάνατο 37 ανθρώπων στην εν λόγω περιοχή. (''Wall Street Journal'')
*Σε διπλή βομβιστική επίθεση στα γραφεία της Πατριωτικής Ένωσης του Κουρδιστάν, στην πόλη Τζαλούλα της επαρχίας Ντιγιάλα, σκοτώνονται τουλάχιστον 13 άνθρωποι και άλλοι 60 τραυματίζονται. (AP μέσω Fox News)
*Στο Διεθνές Αεροδρόμιο Τζίναχ του Καράτσι στο Πακιστάν εκδηλώνεται επίθεση, με απολογισμό 21 νεκρούς. 
(Sky News Australia) 

;Πολιτική και εκλογές
*Ο Αμπντέλ Φατάχ αλ Σίσι ορκίζεται επίσημα Πρόεδρος της Αιγύπτου για θητεία 4 ετών. (AP μέσω ''The Globe and Mail'')
*Βουλευτικές εκλογές στο Κοσσυφοπέδιο 2014
**Στις κάλπες για τις βουλευτικές εκλογές προσέρχονται οι ψηφοφόροι στο Κόσοβο.(Bloomberg)

;Αθλητισμός
*Η χορηγός του Παγκοσμίου Κυπέλλου Ποδοσφαίρου Sony ζητά τη διεξαγωγή έρευνας αναφορικά με τις καταγγελίες ότι το Κατάρ χρησιμοποίησε τη δωροδοκία για να κερδίσει τη διοργάνωση του Παγκοσμίου Κυπέλλου του 2022. (''The Guardian'')
*Ο Ισπανός τενίστας Ραφαέλ Ναδάλ κερδίζει τον 9ο του τίτλο του Ρολάν Γκαρός έπειτα από διπλό λάθος του Σέρβου Νόβακ Τζόκοβιτς στον τελικό του μονού ανδρών με 3-6, 7-5, 6-2, 6-4. Γίνεται το πρώτο πρόσωπο που κερδίζει 9 τίτλους σε ένα Γκραν Σλαμ. (''The Telegraph'') , (SI)

## 9 Ιουνίου
;Πόλεμος και επιθέσεις
*Σε βομβιστική επίθεση αυτοκτονίας στην πύλη των γραφείων της Πατριωτικής Ένωσης του Κουρδιστάν στο Ταζ Χορμάτο του ιράκ, σκοτώνονται περισσότερα από 15 άτομα και περισσότερα από 110 τραυματίζονται. (AP μέσω ABC)
*Εμφύλιος Πόλεμος στη Συρία:
**Η συριακή κυβέρνηση κηρύσσει αμνηστία για όλους τους πολίτες. (AP μέσω ''Vancouver Sun'')
*Στη Βραζιλία, ειδικές δυνάμεις της αστυνομίας χρησιμοποιούν δακρυγόνα για να διαλύσουν τους διαδηλωτές στο Σάο Πάολο, καθώς συνεχίζεται η ένταση ανάμεσα στους διαδηλωτές και στην κυβέρνηση αναφορικά με το κόστος του Παγκοσμίου Κυπέλλου. (BBC)

;Πολιτική και εκλογές
* Στην Ελλάδα ο πρωθυπουργός της χώρας Αντώνης Σαμαράς προχωρά σε ανασχηματισμό της κυβέρνησής του, ο δεύτερος μετά από αυτόν της 24ης Ιουνίου 2013. (in.gr)
 
;Νόμος και έγκλημα
*Δικαστήριο στη Μόσχα καταδικάζει 5 άντρες σε φυλάκιση για τη δολοφονία της δημοσιογράφου Άννας Πολιτκόφσκαγια το 2006. (''New York Times'')

## 10 Ιουνίου
;Πόλεμος και επιθέσεις
*Πόλεμος στο Πακιστάν
**Η Πολεμική Αεροπορία του Πακιστάν διεξάγει βομβιστικές επιδρομές εναντίον θέσεων των Ταλιμπάν του Πακιστάν στην επαρχία Τιράχ, σκοτώνοντας τουλάχιστον 15 μαχητές σε αντίποινα για την επίθεση που έγινε στο Διεθνές Αεροδρόμιο Τζίναχ του Καράτσι.(BBC)
*Πέντε Αμερικανοί στρατιώτες, 1 Αφγανός στρατιώτης και ένας διερμηνέας σκοτώνονται στην Επαρχία Ζαμπούλ του Αφγανιστάν από φίλια πυρά στη διάρκεια αεροπορικού βομβαρδισμού του NATO. (BBC)

;Καταστροφές
*Καταιγίδες πλήττουν τη Δυτική Γερμανία με αποτέλεσμα 6 νεκρούς από τις πλημμύρες και τους ισχυρούς ανέμους. (''Daily Mail'')

;Νόμος και έγκλημα
*Σκοτώνεται ένας μαθητής σε Λύκειο στο Τράουντεϊλ του Όρεγκον στις ΗΠΑ σε επίθεση ενόπλου, ο οποίος είναι επίσης νεκρός.
(CNN)

;Πολιτική και εκλογές
*Εκλέγεται από το Κοινοβούλιο του Ισραήλ ο νέος πρόεδρος της χώρας: πρόκειται για τον Ρέουβεν Ρίβλιν. (AP μέσω ''Chronicle'')

## 11 Ιουνίου
;Πόλεμος και επιθέσεις
*Αντάρτες συνεχίζουν την επίθεσή τους στο Ιράκ και αποκτούν τον έλεγχο της πόλης Τικρίτ. Τουλάχιστον 500.000 κάτοικοι της Μοσούλης αποχωρούν έπειτα από συγκρούσεις και οδεύουν προς τα ανατολικά, ενώ αντάρτες καταλαμβάνουν την τουρκική πρεσβεία και παίρνουν ομήρους 48 Τούρκους, συμπεριλαμβανομένου του Γενικού Προξένου. (Al Jazeera)
*Στην Υεμένη ολόκληρη η χώρα παραμένει χωρίς ηλεκτρικό ρεύμα για 2η ημέρα έπειτα από σαμποτάζ από αντάρτες σε γραμμές του ηλεκτρικού που συνδέουν την πρωτεύουσα Σανά και το αντίπαλο κυβερνείο Μαρίμπ. (Al Jazeera)

;Πολιτική
*Το κοινοβούλιο της Ισπανίας υπερψηφίζει με ποσοστό 85% το νομοσχέδιο που κάνει δεκτή την παραίτηση του βασιλιά Χουάν Κάρλος ανοίγοντας το δρόμο για να ανέβει στο θρόνο ο γιος του. (enet.gr)

;Τέχνες και πολιτισμός
* Ο Κολομβιανός Χουάν Γκαμπριέλ Βάσκες κερδίζει το Διεθνές Λογοτεχνικό Βραβείο IMPAC Dublin αξίας 100 χιλιάδων ευρώ και γίνεται ο πρώτος βραβευθείς από την Νότια Αμερική. (''Independent'') (''Guardian'') (''Telegraph'')

## 12 Ιουνίου
;Πόλεμος και επιθέσεις
*Οι Κούρδοι του Ιράκ αποκτούν τον έλεγχο της πόλης Κιρκούκ καθώς ο στρατός εγκαταλείπει την περιοχή προ μιας ισλαμιστικής επίθεσης. (BBC)
*Ο υπουργός Εσωτερικών της Ουκρανίας Αρσέν Αβάκοφ ισχυρίζεται ότι 3 ρωσικά άρματα διέσχισαν την ανατολική Ουκρανία και δέχτηκαν επίθεση από τον ουκρανικό στρατό. (''Belfast Telegraph'')

;Καταστροφές
*Τουλάχιστον 6 άτομα πεθαίνουν και άλλα 29 τραυματίζονται έπειτα από διαρροή αερίου σε εργοστάσιο χάλυβα στο Τσατισγκάρ της Ινδίας. (NDTV)

;Αθλητισμός
*Παγκόσμιο Κύπελλο Ποδοσφαίρου 2014
**Η τελετή έναρξης του Παγκοσμίου Κυπέλλου ποδοσφαίρου της FIFA τελείται στη Βραζιλία. (News Limited) 

## 13 Ιουνίου
;Πόλεμος και επιθέσεις
*Ο υπουργός Εσωτερικών Αρσέν Αβάκοφ ισχυρίζεται ότι οι ουκρανικές δυνάμεις έχουν ανακαταλάβει το λιμάνι της Μαριούπολης.(Reuters)

;Πολιτική και εκλογές
*Ο Τζόρτζιο Ορσόνι παραιτείται από δήμαρχος της Βενετίας, αναφορικά με τις καταγγελίες για διαφθορά σχετική με το σχέδιο MOSE. (Reuters) 
*Στην Ταϊλάνδη το Εθνικό Συμβούλιο για την Ειρήνη και την Τάξη ανακοινώνει την άρση της πανεθνικής απαγόρευσης κυκλοφορίας το βράδυ. (AP μέσω ABC)

## 14 Ιουνίου
;Πόλεμος και επιθέσεις
*Από την κατάρριψη ουκρανικού στρατιωτικού αεροσκάφους τύπου Ilyushin Il-76 σκοτώνονται και οι 49 επιβαίνοντες σε αυτό. (CNN)

;Πολιτική και εκλογές
*Ο Αλεξάντερ Στουμπ εκλέγεται στην ηγεσία του κόμματος Εθνική Συμμαχία και συνεπώς γίνεται ο νέος πρωθυπουργός της Φιλανδίας, ο πρώτος σουηδόφωνος στο αξίωμα αυτό από το 1959. (Hufvudstadsbladet)
*Αφγανικές προεδρικές εκλογές 2014
**Στις κάλπες για τον δεύτερο γύρο των προεδρικών εκλογών προσέρχονται οι πολίτες στο Αφγανιστάν. Σε ολόκληρη τη χώρα τουλάχιστον 227 άνθρωποι σκοτώνονται. (Ναυτεμπορική με πληροφορίες από ΑΜΠΕ, Γερμανικό Πρακτορείο)

## 15 Ιουνίου
;Πόλεμος και επιθέσεις
* Στη διάρκεια αεροπορικών βομβαρδισμών στη βορειοδυτική περιοχή που συνορεύει με το Αφγανιστάν σκοτώνονται ως και 100 μαχητές. (Canadian Press μέσω ''Nanaimo Daily News'')
** Ο Αμπού Αμπντούρ Ρεχμάν Αλμανί, φερόμενος ως εγκέφαλος της πρόσφατης επίθεσης στο διεθνες αεροδρόμιο Τζίναχ του Πακιστάν, σκοτώνεται στη διάρκεια βομβαρδισμών από την πακιστανική πολεμική αεροπορία. (IANS μέσω Biharprabha)
** Το Πακιστάν επίσημα εξαπολύει στρατιωτικές επιχειρήσεις εναντίον ανταρτών στο Βόρειο Γουαζιριστάν.(Dunya News)
*Στην Υεμένη σκοτώνονται 7 άτομα στην πόλη Άντεν, όταν ένοπλος ανοίγει πυρ σε μικρό λεωφορείο. (Voice of America)
*Στην Κένυα, ισλαμιστές σκοτώνουν δεκάδες άτομα στην πόλη Μπεκετόνι του Αρχιπελάγους Λάμου στη διάρκεια 4 επιθέσεων με στόχο ξενοδοχεία. (''The Telegraph'') 

;Πολιτική και εκλογές
*Στο δεύτερο γύρο των προεδρικών εκλογών στην Κολομβία ο σημερινός πρόεδρος Χουάν Μανουέλ Σάντος επικρατεί με ποσοστό 51% των ψήφων του αντιπάλου του, Όσκαρ Ιβάν Σουλουάγκα. (Voice of America). (''Miami Herald'')

;Αθλητισμός
*Στο γκολφ, ο Γερμανός Μάρτιν Κάιμερ κατακτά το Αμερικανικό Όπεν με 8 χτυπήματα. (BBC)
*Οι οδηγοί της Audi Αντρέ Λοτερέρ, Μπενουά Τρελιγιέ και Μαρσέλ Φέσλερ κερδίζουν το ράλι 24 ωρών του Λε Μαν. (NBC Sports) 
*Στην καλαθοσφαίριση, οι Σαν Αντόνιο Σπερς νικούν τους Μαϊάμι Χιτ στους τελικούς του NBA. (''Sydney Morning Herald'')

## 16 Ιουνίου
;Πόλεμος και επιθέσεις
*Επίθεση στο βόρειο Ιράκ:
**Το Ισλαμικό Κράτος του Ιράκ και του Λεβάντε καταλαμβάνει την πόλη Ταλ Αφάρ του Ιράκ. (Voice of America)
**Το Πεντάγωνο στέλνει το USS *Mesa Verde* στον Κόλπο για να επιβλέψει την επίθεση στο Βορρά. (NBC)
*Στη Συρία σκοτώνονται τουλάχιστον 25 άνθρωποι από ρίψη βομβών από ελικόπτερο στο Χαλέπι. (Reuters) 
*Βίαια επεισόδια ανάμεσα σε Μουσουλμάνους και σε Βουδιστές έχουν ως αποτέλεσμα το θάνατο 3 ανθρώπων και τον τραυματισμό άλλων 78, ενώ αρκετά μουσουλμανικά τεμένη και καταστήματα πυρπολούνται. (''New York Times'')

;Διεθνείς σχέσεις
* Ρώσοι βουλευτές ζητούν την αποπομπή του προσωρινού υπουργού Εσωτερικών Άντρι Ντεσχίτσια, έπειτα από την κίνησή του να τραγουδήσει μαζί με διαδηλωτές το τραγούδι "Putin khuilo!". (Sydney Morning Herald)

;Νόμος και έγκλημα
*Εκδίδεται ένταλμα συλλήψεως σε βάρος του πρωθυπουργού της Παπούα Νέας Γουινέας Πίτερ Ο'Νιλ, σε σχέση με υπόθεση απάτης αναφορικά με τις φερόμενες πληρωμές εκατ. δολαρίων προς νομική εταιρεία. Το Ανώτατο Δικαστήριο της Παπούα Νέας Γουινέας διατηρεί το ένταλμα. (ABC News Australia), (''The Australian'')

;Πολιτική
*Συλλαμβάνεται από την αστυνομία του Ισραήλ ο πρόεδρος του παλαιστινιακού νομοθετικού συμβουλίου Αζίζ Ντουγουάικ, που είναι μέλος της Χαμάς, στη διάρκεια σωρείας συλλήψεων αναφορικά με το ανθρωποκυνηγητό για την απαγωγή 3 ισραηλινών εφήβων.(AFP μέσω NineMSN)

;Αθλητισμός
*Γίνεται επίσημα γνωστό ότι ο Γερμανός πρώην πρωταθλητής κόσμου της Φόρμουλα Ένα Μίκαελ Σουμάχερ ξύπνησε από το κώμα και πήρε εξιτήριο από το νοσοκομείο της Γκρενόμπλ για συνέχιση της αποθεραπείας του. (ABC Australia)

## 17 Ιουνίου
;Πόλεμος και επιθέσεις
*Ο Αμερικανός πρόεδρος Μπαράκ Ομπάμα ανακοινώνει ότι στέλνει 275 στρατιώτες για την παροχή υποστήριξης και ασφάλειας στην αμερικανική πρεσβεία στη Βαγδάτη. (enet.gr)
*Γίνεται γνωστό ότι συνελήφθη τη νύχτα της 14ης προς τη 15η Ιουνίου από αμερικανικές ειδικές δυνάμεις σε συντονισμό με το FBI ένας από τους κύριους υπόπτους για την επίθεση στη Βεγγάζη του 2012, ο Αχμέντ Αμπού Χάταλα. (''Washington Post'')
*Στη Νιγηρία σε επίθεση καμικάζι με τρίκυκλο ταξί στο Νταματάρου σκοτώνονται αρκετοί άνθρωποι και 15 άλλοι τραυματίζονται σοβαρά. (AP)

;Διεθνείς σχέσεις
*Ο Πρόεδρος των ΗΠΑ, Μπαράκ Ομπάμα, προτείνει την επέκταση του Θαλάσσιου Εθνικού Μνημείου των Απομακρυσμένων Νήσων του Ειρηνικού, δημιουργώντας το μεγαλύτερο στον κόσμο θαλάσσιο καταφύγιο στον κεντρικό Ειρηνικό. (''Washington Post'')
;Καταστροφές
*Από πυρκαγιές σε δάση στη Νότια Αφρική σκοτώνονται 7 άτομα και χιλιάδες εκτάρια δασικής έκτασης και βοσκοτόπων γίνονται στάχτη. (SABC)

## 18 Ιουνίου
;Πόλεμος και επιθέσεις
*Εμφύλιος πόλεμος στη Συρία:
**Οι υποστηρικτές της αντιπολίτευσης ισχυρίζονται ότι ελικόπτερα του συριακού στρατού βομβάρδισαν καταυλισμό προσφύγων στα σύνορα με την Ιορδανία, με αποτέλεσμα να σκοτωθούν τουλάχιστον 20 άτομα.(Reuters μέσω Trust) 

;Καταστροφές
*Μεταδίδεται από τη Μαλαισία ότι ανατράπηκε πλοιάριο που μετέφερε 97 Ινδονήσιους, με τον αριθμό των αγνοουμένων να βρίσκεται στους 66. (AP μέσω Fox News)

;Υγεία
*Αναφέρεται ο θάνατος 7 ατόμων από την επιδημία του ιού Έμπολα στη Λιβερία. (BBC)

;Πολιτική
*Με απόφαση της Βουλής των Αντιπροσώπων, το Λουξεμβούργο αποφασίζει την αναγνώριση του δικαιώματος για γάμο και για υιοθεσίες μεταξύ ατόμων του ίδιου φύλου, σε ισχύ από τον Ιανουάριο του 2015. (The Independent)

;Νόμος και έγκλημα
*Ο 96χρονος πρώην πρόεδρος Κενάν Εβρέν καταδικάζεται σε ισόβια κάθειρξη για το ρόλο του στο πραξικόπημα του 1980 στην Τουρκία. (Euronews)

## 19 Ιουνίου
;Διεθνείς σχέσεις
*Οι ΗΠΑ προειδοποιούν τη Μόσχα με την επιβολή νέων κυρώσεων, εάν η Ρωσία δεν ασκήσει πιέσεις για τον τερματισμό των εχθροπραξιών στην ανατολική Ουκρανία. (enet.gr)
;Κουλτούρα
*Ο πρίγκιπας Φίλιππος, ο μεγαλύτερος γιος του Βασιλιά Χουάν Κάρλος της Ισπανίας και πρώην Πρίγκιπας της Αστούριας ανεβαίνει στο θρόνο της Ισπανίας και ονομάζεται Βασιλιάς Φίλιππος ΣΤ΄. (The Guardian)
;Νόμος και έγκλημα
*Ο Πρόεδρος της Ρουμανίας Τραϊάν Μπασέσκου αρνείται κάθε ανάμειξη στην υπόθεση δωροδοκίας του αδερφού του με 250.000 ευρώ προκειμένου να διευκολυνθεί η αποφυλάκιση ενός γνωστού κακοποιού. Ο αδερφός του προέδρου, Μιρτσέα, συλλαμβάνεται και τίθεται υπό κράτηση επί 24 ώρες, λίγες ώρες μετά τη συνέντευξη Τύπου του Ρουμάνου αρχηγού κράτους.(Reuters) 
;Πολιτική και εκλογές
*Εγκρίνονται από το κοινοβούλιο στην Ουκρανία όλοι οι διορισμοί της κυβέρνησης, ανάμεσά τους και του υπουργού Εξωτερικών, οι οποίοι διορίστηκαν την προηγούμενη ημέρα από τον νέο πρόεδρο Πέτρο Ποροσένκο. (''Kyiv Post'')

## 20 Ιουνίου
;Πόλεμος και επιθέσεις
* Τουλάχιστον 2 άτομα σκοτώνονται σε βομβιστική επίθεση καμικάζι στην ανατολική κοιλάδα Μπεκάα στο Λίβανο. (enet.gr)
* Στη Συρία σκοτώνονται 12 άνθρωποι ανάμεσα στους οποίους και 9 παιδιά σε επίθεση με ελικόπτερο που λαμβάνει χώρα σε καταυλισμό προσφύγων νότια της Δαμασκού. (Middle East Eye)

;Καταστροφές και δυστυχήματα
* Από εκτεταμένες πλημμύρες στη Βάρνα της Βουλγαρίας πεθαίνουν τουλάχιστον 11 άνθρωποι. (Σκάι)

## 21 Ιουνίου
;Πόλεμος και επιθέσεις
*Η Ρωσία θέτει τις ένοπλες δυνάμεις της σε κατάσταση επιφυλακής και ενισχύει τις δυνάμεις της στα σύνορα με την Ουκρανία. (enet.gr)

;Νόμος και έγκλημα
*Στρατιώτης της Νότιας Κορέας τραυματίζει θανάσιμα με όπλο 5 συντρόφους του σε φυλάκιο της επαρχίας Γκανγκουόν και καταφέρνει να διαφύγει. (BBC)
*Αιγυπτιακό δικαστήριο επικυρώνει τις ποινές που επιβλήθηκαν σε 183 στελέχη της οργάνωσης Αδερφοί Μουσουλμάνοι. (Καθημερινή)

;Πολιτική και εκλογές
*Στη Μαυριτανία οι πολίτες προσέρχονται στις κάλπες για τις προεδρικές εκλογές. (euronews) 

## 22 Ιουνίου
;Πόλεμος και επιθέσεις
*Υπό τον έλεγχο των τζιχαντιστών του Ισλαμικού Κράτους στο Ιράκ και το Λεβάντε βρίσκεται το μεθοριακό πέρασμα αλ Ουαλίντ στη δυτική επαρχία Άνμπαρ του Ιράκ, στα σύνορα με τη Συρία. (Καθημερινή/ΑΠΕ/ΜΠΕ)
*Δύο Παλαιστίνιοι σκοτώνονται από ισραηλινά πυρά στη Ναμπλούς και στη Ραμάλα, καθώς συνεχίζονται οι έρευνες για την ανεύρεση 3 ισραηλινών εφήβων, οι οποίοι φέρονται (σύμφωνα με το Ισραήλ) να έχουν απαχθεί από τη Χαμάς. (in.gr)

;Δυστυχήματα
*Από συντριβή μικρού αεροσκάφους στη λίμνη Νεσατέλ της Ελβετίας σκοτώνονται και οι δύο επιβαίνοντες σε αυτό. (enet.gr)

## 23 Ιουνίου
;Πολιτική και εκλογές
*Ορκίζεται σε επίσημη τελετή ο νέος Πρόεδρος της Γουινέας-Μπισσάου, Ζοζέ Μάριο Βαζ. (Información desde América Latina)
*Την επανεκλογή του για 2η θητεία από τον πρώτο γύρο, με ποσοστό πάνω από 80% των ψήφων, εξασφαλίζει ο πρόεδρος της Μαυριτανίας Μοχάμεντ Ουλντ Αμπντέλ Αζίζ, σύμφωνα με τα επίσημα αποτελέσματα των προχθεσινών προεδρικών εκλογών. (Reuters) 

;Νόμος και έγκλημα
*Στην Κίνα συλλαμβάνονται 300 άτομα μέσα σε 1 μήνα, στο πλαίσιο διώξεων εναντίον ατόμων που φέρονται να είναι κατηγορούμενοι για τρομοκρατία. (AFP via iAfrica)
*Αιγυπτιακό δικαστήριο καταδικάζει 3 δημοσιογράφους του Αλ Τζαζίρα σε φυλάκιση 7 ετών με την κατηγορία ότι υποστήριξαν τους Αδερφούς Μουσουλμάνους. (BBC)

## 24 Ιουνίου
;Πόλεμος και επιθέσεις
*Ο Ρώσος πρόεδρος Βλαντίμιρ Πούτιν ζητά επίσημα από την Άνω Βουλή να ανακαλέσει το διάταγμα για την επέμβαση των ρωσικών δυνάμεων στην Ουκρανία.(Reuters) 
**Από κατάρριψη ουκρανικού στρατιωτικού αεροσκάφους Mil Mi-8 από αυτονομιστές κοντά στο Σλάβιανσκ, μια ημέρα μετά την κήρυξη προσωρινής κατάπαυσης του πυρός, σκοτώνονται 9 Ουκρανοί στρατιώτες. (Sky News Australia)
* Τουλάχιστον 1 άτομο σκοτώνεται και 2 τραυματίζονται όταν ένοπλοι ανοίγουν πυρ σε αεροσκάφος του Πακιστάν στο Διεθνές Αεροδρόμιο Μπάχα Χαν του Πεσαβάρ. (IANS μέσω Biharprabha)

;Τέχνες και κουλτούρα
*Ο Εμίρης του Κατάρ, Σεΐχης Ταμίμ μπιν Χαμάντ Αλ Θανί συμφωνεί να δαπανηθούν 2,2 δισ. ευρώ προκειμένου να μετατραπεί η πίστα ταυρομαχιών της Βαρκελώνης *[[La Monumental]]* σε ένα τζαμί, που θα είναι το μεγαλύτερο στην Ευρώπη και θα έχει χωρητικότητα 40.000 ατόμων. (RT)
*Οι χειρόγραφοι στίχοι του τραγουδιού "Like a Rolling Stone" που γράφτηκαν από τον Μπομπ Ντίλαν πωλούνται σε δημοπρασία για το ποσό ρεκόρ των 2 εκατ. δολαρίων ΗΠΑ. (BBC)

;Δυστυχήματα και καταστροφές
*Σκοτώνονται 9 ψαράδες και άλλοι 3 αγνοούνται από τη σύγκρουση 2 αλιευτικών ρυμουλκών κοντά στο Πίσκο του κεντρικού Περού.
(AP) 

;Νόμος και έγκλημα
*Αρχίζει η δίκη του καπετάνιου και 14 μελών του πληρώματος στη Νότια Κορέα αναφορικά με τη βύθιση του MV Sewol. (BBC)

;Πολιτική και εκλογές
*Ορκίζεται σε επίσημη τελετή ο νέος Πρόεδρος της Γουινέας-Μπισσάου, Ζοζέ Μάριο Βαζ. (Información desde América Latina)
*Αναλαμβάνει καθήκοντα η νέα κυβέρνηση συνασπισμού της Φινλανδίας, με πρωθυπουργό τον Αλεξάντερ Στουμπ. Πρόκειται για την πρώτη κυβέρνηση της οποίας ηγείται ένας σουηδόφωνος, από το 1959. (YLE) (Finland Times)

;Αθλητισμός
*Παγκόσμιο Κύπελλο Ποδοσφαίρου 2014:
**Η εθνική ομάδα ποδοσφαίρου της Ελλάδας νικά την Ακτή Ελεφαντοστού με 2-1 και προκρίνεται για πρώτη φορά στην ιστορία της στην επόμενη φάση ("φάση των 16") της διοργάνωσης. (Καθημερινή)

## 25 Ιουνίου
;Πόλεμος και επιθέσεις
*Ο πρωθυπουργός του Ιράκ Νουρί αλ Μαλίκι καλεί σε εθνική ενότητα καθώς το Ισλαμικό Κράτος του Ιράκ και του Λεβάντε φτάνει σε απόσταση 87 χλμ βόρεια της Βαγδάτης. (''Washington Post'')
*Στη Νιγηρία η αστυνομία ανακοινώνει ότι σκοτώθηκαν 21 άνθρωποι από έκρηξη σε πολυσύχναστο εμπορικό κέντρο στην Αμπούτζα.(Voice of America)

;Διεθνείς σχέσεις
*Η Κίνα στέλνει τον πρώτο της απεσταλμένο σε επίπεδο υπουργού προς την Ταϊβάν με σκοπό τη σύναψη σχέσεων με το αυτοκυβερνώμενο νησί. (AP μέσω Wichita Eagle) (BBC News)

;Πολιτική και εκλογές
*Αμφότερα τα σώματα του Κοινοβουλίου της Ρουμανίας εγκρίνουν κοινή δήλωση με την οποία καλούν σε παραίτηση τον πρόεδρο της χώρας, Τραϊάν Μπασέσκου, αναφορικά με την εμπλοκή του σε σκάνδαλα που αφορούν τον αδερφό του και έναν από τους γαμπρούς του. (Europeonline-magazine) 
*Στις κάλπες για τις βουλευτικές εκλογές προσέρχονται οι ψηφοφόροι στη Λιβύη για να αναδείξουν τα 200 μέλη της νέας Βουλής, η οποία θα αντικαταστήσει το Γενικό Εθνικό Συμβούλιο. (Ναυτεμπορική, ΑΜΠΕ, Γαλλικό Πρακτορείο) 

;Αθλητισμός
*Παγκόσμιο Κύπελλο Ποδοσφαίρου 2014
**Ο Λουίς Σουάρες από την εθνική Ουρουγουάης κατηγορείται επειδή δάγκωσε τον παίκτη της εθνικής Ιταλίας Τζόρτζιο Κιελίνι κατά το χθεσινό αγώνα για τον 4ο όμιλο ανάμεσα στις δύο ομάδες.(ABC News Australia)

## 26 Ιουνίου
;Πόλεμος και επιθέσεις 
*Ο πρωθυπουργός του Ιράκ Νουρί αλ Μαλίκι επιβεβαιώνει ότι η Συριακή Πολεμική Αεροπορία βομβάρδισε θέσεις του Ισλαμικού Κράτους του Ιράκ και του Λεβάντε στο Ιράκ νωρίτερα αυτήν την εβδομάδα. (BBC)
**Αντάρτες καταλαμβάνουν την πόλη Μανσουριγιάτ αλ Τζαμπάλ, σε απόσταση γύρω στα 110 χλμ. στα βορειοανατολικά της Βαγδάτης. (Reuters) 

;Πολιτική και εκλογές
*Ο Γιουνγκ Χονγκ-γουόν θα παραμείνει πρωθυπουργός της Νότιας Κορέας παρότι παραιτήθηκε μετά τη βύθιση του πλοίου "MV Sewol", καθώς δεν εγκρίθηκε ο διορισμός, διαδοχικά, δύο αντικαταστατών του. (AFP μέσω ''The Australian'')

;Αθλητισμός
*Παγκόσμιο Κύπελλο Ποδοσφαίρου 2014
**Ο επιθετικός της Ουρουγουάης Λουίς Σουάρες τιμωρείται με αποκλεισμό από τη διοργάνωση και του επιβάλλεται ποινή 9 διεθνών αγώνων και διακοπή κάθε ποδοσφαιρικής δραστηριότητας για 4 μήνες, επειδή δάγκωσε τον παίκτη Κιελίνι της Ιταλίας στη διάρκεια αγώνα του 4ου ομίλου. Η απόφαση είναι η αυστηρότερη για οποιονδήποτε παίκτη στην ιστορία του Παγκοσμίου Κυπέλλου και σημαίνει ότι ο Σουάρες δεν θα μπορεί να παίζει ή να προπονείται με τη Λίβερπουλ ως τις 27 Οκτωβρίου. (Press Association) (BBC Sport)

## 27 Ιουνίου
;Πόλεμος και επιθέσεις 
*Η αμερικανική οργάνωση για τα ανθρώπινα δικαιώματα Human Rights Watch ισχυρίζεται ότι το Ισλαμικό Κράτος του Ιράκ και του Λεβάντε εξετέλεσε τουλάχιστον 160 αιχμαλώτους νωρίτερα αυτόν το μήνα στο Τικρίτ. (AP μέσω Fox News)

;Καταστροφές
*Τουλάχιστον 14 άνθρωποι σκοτώνονται από έκρηξη σε αγωγό στην ανατολική επαρχία Γκοντάβαν του κρατιδίου Άντρα Πραντές της Ινδίας. (BBC)

;Διεθνείς σχέσεις
*Οι φιλορώσοι αυτονομιστές συμφωνούν στην απελευθέρωση 4 από τους 8 παρατηρητών του ΟΑΣΕ, οι οποίοι κρατούνταν όμηροι από τον Απρίλιο.(Reuters via Yahoo! News)
*Η Ευρωπαϊκή Ένωση υπογράφει συμφωνίες με την Ουκρανία, τη Γεωργία και τη Μολδαβία σε μια κίνηση στην οποία αντιτίθεται έντονα η Μόσχα. (BBC)
**Υπογράφεται η συμφωνία της Ουκρανίας με την ΕΕ. (kathimerini.gr)
*Εν μέσω της αντίθεσης από τον πρωθυπουργό του Ηνωμένου Βασιλείου Ντέιβιντ Κάμερον, το Ευρωπαϊκό Συμβούλιο διορίζει τον Ζαν-Κλοντ Γιούνκερ, πρώην πρωθυπουργό του Λουξεμβούργου στο αξίωμα του προέδρου της Ευρωπαϊκής Επιτροπής. (''The Telegraph'')

## 28 Ιουνίου
;Πόλεμος και επιθέσεις
*Η Ουκρανία ανακοινώνει ότι θα παραταθεί η κατάπαυση του πυρός με τους φιλορώσους αποσχιστές στα ανατολικά της χώρας για άλλες 72 ώρες. (enet.gr)

;Καταστροφές και δυστυχήματα
* Τουλάχιστον 5 άτομα σκοτώθηκαν από έκρηξη στη μεγαλύτερη μάντρα διάλυσης πλοίων στον κόσμο που βρίσκεται στην πόλη Αλάνγκ της πολιτείας Γκουτζαράτ της Ινδίας.(IANS μέσω Biharprabha) 
*Από κατάρρευση 11ώροφου κτηρίου στο Τσενάι της Ινδίας, σκοτώνονται τουλάχιστον 9 εργάτες και άλλοι 15 τραυματίζονται. Εξάλλου, σε δεύτερο παρόμοιο δυστύχημα στην ίδια χώρα, από την κατάρρευση πολυκατοικίας σκοτώνονται τουλάχιστον 10 άτομα, μεταξύ των οποίων και παιδιά. (euronews) 
;Αθλητισμός
*Η μεγαλύτερη ελληνική σημαία που κατασκευάστηκε ποτέ, συνολικής επιφάνειας 1.650 τ.μ. και βάρους 280 κιλών, τοποθετείται στη Λευκωσία. (in.gr)

## 29 Ιουνίου
;Πόλεμος και επιθέσεις
*Σουνίτες τζιχαντιστές απωθούν τις στρατιωτικές δυνάμεις του Ιράκ, οι οποίες συνεχίζουν τις προσπάθειές τους για ανακατάληψη της Τικρίτ. (enet.gr)
**Οι ισλαμιστές στη Συρία και στο Ιράκ κηρύσσουν την ίδρυση χαλιφάτου και ως ηγέτη όλων των Μουσουλμάνων τον Αμπού Μπακρ αλ-Μπαγκντάντι. Το Ισλαμικό Κράτος του Ιράκ και του Λεβάντε μετονομάζεται "Το Ισλαμικό Κράτος" (in.gr)

;Πολιτική και εκλογές
*Ολοκληρώνεται έπειτα από 10 ημέρες στο Χονγκ Κονγκ το άτυπο δημοψήφισμα, για δημοκρατικές μεταρρυθμίσεις. Το Πεκίνο χαρακτήρισε το δημοψήφισμα "παρωδία". (DW)
*Ο Τούρκος πρόεδρος Αμπντουλάχ Γκιουλ δηλώνει ότι δεν θα διεκδικήσει 2η θητεία στις προσεχείς προεδρικές εκλογές, ανοίγοντας το δρόμο για τον πρωθυπουργό Ταγίπ Ερντογάν να είναι υποψήφιος με το Κόμμα Δικαιοσύνης και Ανάπτυξης (AKP). (Hürriyet)

## 30 Ιουνίου
;Πόλεμος και επιθέσεις
*Στην Αίγυπτο σκοτώνεται 1 αστυνομικός και αρκετοί ακόμα τραυματίζονται από μικρή έκρηξη κοντά στο προεδρικό μέγαρο στο Κάιρο. Ένας δεύτερος αστυνομικός σκοτώνεται ενώ προσπαθεί να εξουδετερώσει άλλη βόμβα στο ίδιο σημείο.(Reuters)  (The Voice of Russia) 
*Ένοπλοι ανοίγουν πυρ σε μουσουλμανικό ναό στην επαρχία Πατανί της Ταϊλάνδης, με αποτέλεσμα τουλάχιστον 1 νεκρό.(AP μέσω ''Myrtle Beach Online'')
*Βρίσκονται τα πτώματα 3 ισραηλινών εφήβων, οι οποίοι είχαν απαχθεί. Οι σοροί βρέθηκαν θαμμένοι στη Χεβρώνα της Δυτικής Όχθης. (ABC News America) (Jpost)

;Νόμος και έγκλημα
*Στις Φιλιππίνες συλλαμβάνεται ο γερουσιαστής Χινχόι Εστράδα κατηγορούμενος για διαφθορά. (AP μέσω BND)
*Ο Αυστραλός διασκεδαστής Ρολφ Χάρις καταδικάζεται στο Λονδίνο για 12 περιπτώσεις ανάρμοστης επίθεσης εναντίον νεαρών κοριτσιών την περίοδο μεταξύ 1968 και 1986. (ABC News Australia)

 06